stanford-oval/wikipedia huggingface dataset:
Salt Laken temppeli
Aiheesta muualla

Kuvia tai muita tiedostoja aiheesta Salt Laken temppeli Wikimedia Commonsissa
Salt Laken temppelin viralliset internetsivut
Temppelin rakennustöitä 1880-luvulla.
Venäjän Ukrainan-hyökkäyksen (2022–)

Itä-Ukrainan sotana tunnettu konflikti kärjistyi Venäjän hyökkäykseen Ukrainaan 24. helmikuuta 2022. Tämä artikkeli kuvaa sotatapahtumia päivittäin.
Tapahtumat > Torstaina 24. helmikuuta

Aamuyöllä paikalliseen aikaan 24. helmikuuta 2022 Venäjä aloitti laajat ilmaiskut ukrainalaisiin sotilaskohteisiin maan suurimpien kaupunkien lähistössä, kuten Kiovaan, Harkovaan sekä Dniproon. Venäjä ilmoitti ilmaiskujensa Ukrainan alueelle rajoittuvan vain sotilaskohteisiin.
Venäjän tukemien Itä-Ukrainassa sijaitsevien separatistialueiden lisäksi Ukrainaan hyökättiin myös Venäjän vuonna 2014 valtaamalta Krimiltä sekä Valko-Venäjältä. Valko-Venäjän mukaan sen omat joukot eivät osallistuneet hyökkäykseen. Ukrainan pääkaupungin Kiovan lähellä sijainneisiin sotilaskohteisiin ja lentokentille iskettiin New York Timesin mukaan risteilyohjuksilla. Ukrainan lounaisen satamakaupungin Odessan pormestarin apulaisen Sergei Nazarohvin mukaan venäläiset joukot olivat tehneet maihinnousun kaupungin lähistöön. Käärmesaaren taistelussa Venäjän laivasto valtasi Odessasta etelään Mustallamerellä sijaitsevan Käärmesaaren.
Hyökkäyksen alettua Ukraina julisti maahan sotatilan. 
Presidentti Zelenskyi ilmoitti myös Ukrainan katkaisseen diplomaattisuhteet Venäjään ja  kutsui kaikki kansalaiset puolustamaan maataan. Hän lupasi kaikille halukkaille riittävän aseita.
Hyökkäyspäivän iltana raportoitiin Venäjän hyökänneen maahan koillisesta Harkovan suunnasta, idästä Luhanskista ja etelästä Krimiltä Hersonin alueelle. Lisäksi kahteen tärkeimpään satamakaupunkiin, Odessaan ja Mariupoliin oli tehty maihinnousut.
Pohjoisessa Valko-Venäjältä lähteneet joukot olivat pyrkimässä kohti Kiovaa. Iltaan mennessä ne olivat onnistuneet valtaamaan Pripetin länsirannalla sijaitsevan Tšernobylin entisen ydinvoimalaitoksen alueen. Ukrainan sisäministeriön mukaan Ukrainan maavoimat onnistuivat valtaamaan takaisin noin kymmenen kilometriä maan pääkaupungista Kiovasta sijaitsevan Hostomelin lentokentän, ja kentän aiemmin vallanneiden venäläisten maahanlaskujoukkojen operaatio epäonnistui.
Helmikuun 24. ja 25. päivän välisenä yönä Ukrainan presidentti Volodymyr Zelenskyi allekirjoitti määräyksen yleisestä liikkeellepanosta.
Ukraina menetti Antonov An-26 -sotilaskuljetuslentokoneen Kiovan lounaispuolella. Koneessa olleista 14:stä viisi kuoli. Lisäksi Ukraina menetti ilmayliherruushävittäjä Suhoi Su-27:n lentokentällä.
Tapahtumat > Perjantaina 25. helmikuuta

Puolenyön tietämillä uutistoimisto AFP uutisoi läntiseen tiedustelulähteeseen vedoten, että Venäjä oli eliminoinut Ukrainan ilmatorjunnan ja saavuttanut täydellisen ilmaherruuden.
Aamupäivällä AFP ja Britannian yleisradioyhtiö BBC kertoivat venäläisten edenneen Kiovan pohjoisiin esikaupunkeihin.
Ukrainan puolustusministeriö oli esittänyt aiheuttaneensa hyökkääjälle tappioita muun muassa 800 kaatunutta sotilasta, 30 panssarivaunua, seitsemän hävittäjää ja kuusi helikopteria. Helsingin Sanomien haastattelema Puolustusvoimien entinen komentaja, kenraali Jarmo Lindberg piti lukuja "mahdollisesti suuntaa antavina."
Reutersin Yhdysvaltain puolustushallinnosta saaman tiedon mukaan yli puolet Venäjän joukoista ei ollut alkuillasta vielä osallistunut taisteluihin.
Ukrainalainen ilmayliherruushävittäjä Suhoi Su-27 ammuttiin alas Kiovan yllä Venäjän federaation asevoimien S-400-alueilmatorjuntaohjuksella. Se putosi asutusalueella ja sitä ohjannut ilmavoimien eversti menehtyi.
Tapahtumat > Lauantaina 26. helmikuuta

Venäläisjoukot olivat edenneet Dneprin länsipuolella kohti pääkaupunki Kiovaa. Varhain lauantaiaamuna Ukrainan sodanjohto kertoi raskaista taisteluista Kiovan pohjoisen kaupunginosan Obolonin lisäksi eteläisen esikaupungin Vasylkivin alueella. Taisteluiden jälkeen Kiova oli yhä ukrainalaisten hallinnassa. Yöllisen sabotoinnin ja tiedustelutoiminnan estämiseksi Kiovaan on julistettu ulkonaliikkumiskielto päivittäin kello 17–08.
Britannian puolustusministeriön mukaan venäläisjoukot pyrkivät saartamaan Kiovan. Iltapäivällä venäläisjoukot olivat jatkaneet etenemistään kohti pääkaupunkia, ja iso osa joukoista oli noin 30 kilometrin päässä siitä. Britannian mukaan Venäjä ei ollut saanut Ukrainan ilmatilaa hallintaansa ja ukrainalaisjoukot olivat jatkaneet voimakasta vastarintaa ympäri maan.
Helsingin Sanomat raportoi, että uutistoimisto Unianin mukaan venäläiset ovat jatkaneet ilmaiskujen keskityksiä satamakaupunki Odessaan. Ukrainan asevoimien mukaan Venäjä on tehnyt uusia ilmaiskuja Pultavan, Mariupolin ja Sumyn alueilla.
Tapahtumat > Sunnuntaina 27. helmikuuta

Taisteluja käytiin Harkovassa, jonne venäläiset olivat yön aikana hyökänneet. Iltapäivällä Ukraina kertoi saaneensa kaupungin takaisin hallintaansa.
Suurin osa Euroopasta sulki ilmatilansa venäläisiltä lentoyhtiöiltä. Myös Kanada sulki ilmatilansa. Myöhemmin EU sanoi sulkevansa ilmatilansa venäläisomisteisilta koneilta. Suomessa ilmatilan sulkemiseen varaudutaan.
Vladimir Putin määräsi myös maansa ydinasejoukot korkeaan valmiustilaan. Putin sanoi, että syynä valmiustilan nostolle olivat Naton ja EU:n aggressiiviset lausunnot.
Kaksi rynnäkköhävittäjä Suhoi Su-25:ä. mistä toisen tunnus oli 19, ammuttiin alas. Lentäjien uskotaan menehtyneen. Lisäksi venäläisten ohjusiskussa Ivano-Frankivskin sotilaslentoasemalle tuhoutui kuusi MiG-29 -torjuntahävittäjää. Hostomelin lentokentän taisteluissa tuhoutui lentokentälle maailman suurin kuljetuskone, Antonov An-225.
Tapahtumat > Maanantaina 28. helmikuuta

Muun muassa The Washington Post ja Daily Mail uutisoivat Valko-Venäjän valmistautuvan liittymään hyökkäykseen Venäjän rinnalle.
Useiden kilometrien mittainen venäläiskolonna lähestyi koillisesta Ivankivin suunnasta Kiovaa. Harkovan ja Tšernihivin lähistöillä käytiin edelleen taisteluita, ja molemmat kaupungit ovat edelleen Ukrainan hallinnassa.
Latvian parlamentti hyväksyi lakimuutoksen, joka antaa Latvian kansalaisille oikeuden osallistua vapaaehtoisena taisteluihin Ukrainan puolella. Suomessa osallistuminen vierastaistelijana toisen valtion asevoimien palveluksessa ei ole rangaistavaa, kunhan ei syyllisty sota- tai muihin rikoksiin.
Ukrainan ja Venäjän neuvottelut alkoivat Valko-Venäjän rajalla kello 12.15 paikallista aikaa. Neuvottelut päättyivät myöhemmin samana päivänä. Valko-Venäjän ulkoministeri Vladimir Makei toivoi niiden jatkuvan parin päivän sisällä samassa paikassa.
Presidentti Zelenskyi allekirjoitti Ukrainan jäsenhakemuksen Euroopan unioniin.
Tapahtumat > Tiistaina 1. maaliskuuta

Harkovan keskustaa Venäjän pommitusten jälkeen 1. maaliskuuta.
Sumyn alueen kuvernöörin Dmytro Žyvytskyin mukaan ainakin 70 ukrainalaista sotilasta sai surmansa Oh’tyrkan sotilastukikohtaan kohdistuneessa tykistötulessa.
Harkovan alueen johtaja Oleh Synjehubov raportoi aluehallinnon rakennukseen osuneen ohjuksen noin kello 8.00 paikallista aikaa. Myös asuinalueille kerrottiin osuneen ohjuksia. Ainakin kymmenen ihmisen sanottiin kuolleen.
Noin 60–64 kilometrin pituisen sotilaskolonnan kerrottiin lähestyvän Kiovaa. Avaruusteknologiayritys Maxarin mukaan sotilaskolonnan alku oli noin 29 kilometriä Kiovasta pohjoiseen.
Tiistaina Ukraina syytti, että Valko-Venäjän asevoimat olivat liittyneet Venäjän hyökkäykseen ja saapuneet Tšernihivin alueelle Pohjois-Ukrainaan. Valko-Venäjä kiisti tiedon.
Myöhemmin samana päivänä venäläinen ohjus osui Kiovan televisiotorniin. Iskussa kerrottiin saaneensa surmansa viisi ihmistä.
Iltapäivällä Venäjä varoitti alkavansa kohdistaa iskuja täsmäasein Kiovassa sijaitseviin "kyberkeskuksiin" ja kehotti viereisten talojen asukkaita hakeutumaan turvaan.
Tapahtumat > Keskiviikkona 2. maaliskuuta

Varhain aamuyöllä paikallista aikaa Ukrainan armeija ilmoitti, että Venäjän armeijan laskuvarjojääkärit olisivat hyökänneet Luoteis-Harkovassa sijainneeseen sotasairaalaan. Žyvytskyi ilmoitti, että Venäjän armeijan joukot olivat valloittaneet Trostjanetsin kaupungin noin kello yhdeltä yöllä.
Varhain aamulla uutisointiin, että venäläiset olisivat saaneet Ukrainan eteläosassa sijainneen H’ersonin kaupungin hallintaansa. Myöhemmin uutisointiin, että H’erson olisi vain piiritetty. Myöhemmin Venäjän puolustusministeriö ilmoitti sen joukkojen valloittaneen kaupungin. Venäjän armeija oli myös jatkanut Mariupolin kaupungin piirittämistä. Kiovan pormestari sanoi Venäjän armeijan edenneen entistä lähemmäs Kiovaa.
Venäjä ilmoitti, että se oli valmiina jatkamaan neuvotteluja Valko-Venäjän rajalla. Presidentti Zelenskyin mukaan Ukraina jatkaisi neuvotteluja vasta sitten, kun Venäjän on lakannut pommittamasta Ukrainan kaupunkeja. Myöhemmin keskiviikkona ilmoitettiin, että maiden väliset neuvottelut jatkuisivat keskiviikkoiltana.
Ukrainan presidentin kansliapäällikön neuvonantaja Aleksei Arsetovitš ilmoitti, että Ukrainan asevoimat olivat hyökänneet ensimmäistä kertaa sitten Venäjän hyökkäyksen alun ja että asevoimat olivat edenneet Horlivkaa kohti.
YK:n yleiskokous äänesti ja vaati Venäjää vetäytymään Ukrainasta. Päätöslauselmaa kannatti 143 jäsenmaata, viiden äänestäessä vastaan: Venäjä, Valko-Venäjä, Syyria, Eritrea ja Pohjois-Korea. 35 maata pidättäytyi äänestämästä, niiden joukossa Kiina, Intia, Armenia ja Kazakstan.
Yksi MiG-29-torjuntahävittäjä tuhoutui ilmtaistelussa venäläistä Suhoi Su-34:ää vastaan.
Tapahtumat > Torstaina 3. maaliskuuta

Ukrainan viranomaiset vahvistavat, että etelässä sijaitseva H’ersonin kaupunki oli joutunut Venäjän haltuun. Kaupungin pormestari Ihor Kolyhaijev kertoi ukrainalaisten joukkojen jättäneen kaupungin. Hän myös sanoi, että venäläisiä joukkoja oli kaduilla ja ne olivat päässeet aluehallintorakennukseen.
Kansainvälinen rikostuomioistuin (ICC) käynnisti tutkinnan mahdollisista sotarikoksista Ukrainassa. Ennakkoryhmä on lähtenyt Ukrainaan tutkimaan mahdollisia sotarikoksia. Aamulla Ukrainassa ilmoitettiin ilmaiskuista Izjumin ja Harkovan kaupungeissa. Izjumin pormestari ilmoitti, että venäläiset yrittävät hyökätä kaupunkiin. Myös Mariupolin piiritys jatkuu.
Noin kello 16 paikallista aikaa ilmoitettiin neuvotteluiden jatkuvan Valko-Venäjällä.
Iltapäivällä ainakin 22 ihmistä kuoli Venäjän tehtyä ilmaiskuja Tšernihivin kaupunkiin Pohjois-Ukrainassa. Muun muassa koteja ja kahta koulua kohti tehtiin ilmaiskuja.
Ukraina menetti yhden ilmayliherruushävittäjä Suhoi Su-27:n, ja sitä lentänyt majuri kuoli.
Tapahtumat > Perjantaina 4. maaliskuuta

Kansainvälinen ydinenergiajärjestö IAEA oli edellisenä päivänä tiedottanut jatkavansa yhteydenpitoa kaikkiin osapuoliin Tšernobylin ja Ukrainan toiminnassa olevien neljän ydinvoimalaitoksen osalta. Tshernobylissä oli kaikki hyvin, mutta pääsihteeri Rafael Grossi esitti huolensa etenkin Enerhodarin vieressä olevasta Zaporižžjan ydinvoimalaitoksesta, jota taistelut taas lähestyivät. Grossi vetosi pidättäytymään taisteluista voimalan läheisyydessä. Taistelut voimala-alueella aiheuttivat tulipalon aamuyöllä 4. maaliskuuta. Myöhemmin ilmoitettiin, että tuli oli saatu sammutettua.
Aamulla ilmoitettiin, että ainakin 47 ihmistä on kuollut sen jälkeen kun Venäjä on tehnyt ilmaiskuja Tšernihivin kaupunkiin. Asiasta ilmoitti Tšernihivin paikallisviranomaiset.
Mariupolin kaupungin kerrottiin edelleen olevan Ukrainan hallussa Venäjän piirityksestä huolimatta.
Ukrainan merivoimien kerrottiin myös upottaneensa tarkoituksella lippulaivansa fregatti Hetman Sahaidatšnyin siinä pelossa, että se joutuisi Venäjän mustanmeren laivaston haltuun.
Aamupäivällä paikallisviranomaiset sanoivat, että venäläiset joukot yrittävät tunkeutua Mykolajivin satamakaupunkiin Etelä-Ukrainassa.
Useista räjähdyksiä ilmoitettiin tapahtuvan Kiovassa aamun ja päivän mittaan.
Ukrainan presidentti Zelenskyi tuomitsi puolustusliitto Naton päätöksen olla julistamatta Ukrainan ilmatilaa lentokieltoalueeksi.
Tapahtumat > Lauantaina 5. maaliskuuta

Aamulla venäläiset helikopterit nähtiin tulittamassa Mariupolin kaupunkia.
Venäjän puolustusministeriö ilmoitti aamulla luovansa kaksi humanitaarista käytävää Ukrainassa, Mariupolin ja Volnovakhan kaupunkeihin ja että kaupungeissa olisi tulitauko. Venäjä ilmoitti, että käytävät avattaisiin noin kello kymmenen Moskovan aikaan ja että ne olisivat avoinna noin viisi tuntia. Mariupolin apulaiskaupunginjohtaja kuitenkin väittää, että venäläiset edelleen jatkavat hyökkäystään.
Venäläiset joukot räjäyttivät tyhjän evakuointijunan ja rautatiekiskot Irpinissä, mikä teki mahdottomaksi evakuoida ihmisiä länteen rautateitse.
Ukrainan puolustusministeri ilmoitti, että noin 66 000 ukrainalaista palasi ulkomailta Ukrainaan puolustamaan maataan.
Tapahtumat > Sunnuntaina 6. maaliskuuta

Ukrainan asevoimien esikunnan mukaan Venäjän asevoimien joukot olisivat lähestymässä Kanivin vesivoimalaa, joka oli yksi Ukrainan keskeisistä sähkövoimalaitoksista.
Ukrainan asevoimien joukot suorittivat vastahyökkäyksen lähellä Harkovaa ja onnistuivat saavuttamaan Venäjän rajan. Venäjän joukot eivät tehneet suuria hyökkäyksiä.
Venäjän Belgorodissa tapahtui voimakas räjähdys. Tämä muutaman kymmenen kilometrin päässä Harkovasta sijaitseva kaupunki oli yksi Venäjän sodan keskeisimmistä tukikohdista.
Presidentti Zelenskyi puhui puhelimessa Yhdysvaltain presidentti Bidenin kanssa noin puolen tunnin ajan.
Yhdysvallat ja Puola neuvottelivat hävittäjien toimittamisesta Ukrainalle. Ajatuksena oli, että Puola luovuttaisi ukrainalaislentäjille tutut venäläisvalmisteiset hävittäjänsä Ukrainalle. USA luovuttaisi vastineeksi F-16-lentokoneita Puolalle.
Aamulla ilmoitettiin, että siviilejä yritettiin jälleen evakuoida venäläisten piirittämästä Mariupolin kaupungista.
Tapahtumat > Maanantaina 7. maaliskuuta

Mykolajivin alueen kuvernööri Vitali Kim ilmoitti, että Ukrainan joukot valtasivat takaisin Mykolajivin lentokentän. Ukrainan asevoimat myös väittivät ottaneensa takaisin Tšuhujivin kaupungin vastahyökkäyksessä ja tappaneensa kaksi venäläistä komentajaa.
Hostomelin kaupunginvaltuusto kertoi, että venäläiset joukot tappoivat kaupungin pormestari Juri Prilipkon.
Makarivin paikallisviranomaiset ilmoittivat, että 13 siviiliä kuoli Venäjän ilmaiskussa Makarivissa. Ilmaiskun sanottiin osuneen leipätehtaaseen. Ukrainan asevoimat ilmoittivat samalla, että venäläiset olivat vallanneet Vasylivkan, Tokmakin ja Polohyn kaupungit.
Tapahtumat > Tiistaina 8. maaliskuuta

Aamulla Ukrainan viranomaiset ilmoittivat, että evakuoinnit Sumyn ja Irpinin kapungeista aloitettiin.
Muun muassa Lvivissä on peitelty paljon patsaita 8. maaliskuuhun mennessä, jotta niitä voitaisiin suojella ilmaiskuilta.
Ukrainan tiedustelupalvelu ilmoitti, että Ukrainan asevoimat olivat tappaneet toisen venäläisen kenraalin Harkovan lähistöllä.
Ukrainan viranomaiset ilmoittivat myös, että öljyvarasto syttyi tuleen Venäjän tehtyä iskun Žytomyrin kaupunkiin.
Venäjän puolustusministeriö ilmoitti Venäjän aloittavan tulitauon keskiviikkoaamuna kello yhdeksän Suomen aikaa. Puolustusministeriö ilmoitti myös humanitääristen käytävien mahdollisesta avaamisesta.
Ukraina menetti yhden Tupolev Tu-141 -tiedustelulennokin.
Tapahtumat > Keskiviikkona 9. maaliskuuta

Ukrainan viranomaiset ilmoittivat, että noin 5 000 ihmistä evakuoitiin Pultavaan Sumyn kaupungista. Aamulla myös ilmoitettiin, että evakuoinnit Enerhodarin kaupungista aloitettiin.
Monet yritykset, kuten KFC, McDonald's ja Starbucks, ilmoittvat lopettavansa toimintansa Venäjällä hyökkäyksen vuoksi.
Kansainvälinen atomienergiajärjestö (IAEA) ilmoitti, ettei se saa enää automatisoidun turvallisuusvalvonnan tietoja Venäjän valtaamasta Tšernobylin ydinvoimalasta Pohjois-Ukrainassa.
Tapahtumat > Torstaina 10. maaliskuuta

Kansainvälinen valuuttarahasto hyväksyi 1,4 miljardin dollarin hätäavun Ukrainaan.
Torstaina ilmoitettiin, että Ukrainan ulkoministeri Dmytro Kuleba käy neuvotteluja Venäjän ulkoministeri Sergei Lavrovin kanssa Turkissa. Neuvottelut alkoivat noin kello 11 paikallista aikaa. Myöhemmin ilmoitettiin, että neuvotteluissa ei päästy minkäänlaiseen sopimukseen.
Ukraina yritti uudelleen evakuoida ihmisiä Mariupolin kaupungista, joka on ollut pitkään venäläisten piirittämänä. Vaikka tulitauosta sovittiin, ei se ole toteutunut Mariupolin kaupungissa. Myöhemmin Lavrov myös väitti, että Mariupolin lastensairaala jota venäläiset olivat pommittaneet, olisi ollut sotilastukikohta ukrainalaisille nationalisteille.
Torstaina Walt Disney Company ja Burger King ilmoittivat lopettavansa toimintansa Venäjällä.
Ukrainan armeijan esikunnan mukaan venäläiset joukot ovat osittain menettäneet taistelukykynsä ja ottaneet käyttöön reservinsä.
Ukrainan viidestätoista ydinreaktorista kahdeksan oli käynnissä. Näistä kaksi vallatussa Zaporižžjassa. Kaikissa neljässä voimalassa tilanne oli IAEA:n mukaan vakaa ja virransaantimahdollisuudet riittävät.
Yksi Suhoi Su-25 -rynnäkköhävittäjä putosi Hersonin seudulla.
Tapahtumat > Perjantaina 11. maaliskuuta

Venäjän ilmoitettiin tehneen iskuja kolmeen eri kaupunkiin Ukrainassa.  Ainakin yksi ihminen kuoli, kun Venäjä teki ilmaiskun Dnipron kaupunkiin Itä-Ukrainassa. Venäjä teki ilmaiskuja myös Lutskin ja Ivano-Frankivskin kaupunkeihin.
Yhdistyneiden kansakuntien turvallisuusneuvosto kokoontui Venäjän pyynnöstä sen syytettyä Ukrainaa biologisten aseiden kehittämisestä yhteistoiminnassa Yhdysvaltojen kanssa. Yhdysvallat puolestaan oli syyttänyt Venäjän yrittäneen pohjustaa tarinalla omaa kemiallista hyökkäystään Ukrainassa. Maanpuolustuskorkeakoulun sotilasprofessori Janne Mäkitalo piti syyttelyä osana informaatiosodankäyntiä ja huomautti, ettei kumpikaan osapuoli ollut esittänyt mitään todisteita väitteidensä tueksi.  Kokouksessa Venäjän edustaja Vasili Nebenzja ei esittänyt konkreettisia todisteita syytöksensä tueksi. Yhdistyneiden Kansakuntien aseistariisunta-asioiden alipääsihteeri Izumi Nakamitsu kertoi, ettei YK ollut tietoinen mistään biologisesta aseohjelmasta Ukrainan alueella. Samaten Maailman terveysjärjestö WHO todisti, ettei se ollut havainnut maan julkisissa tutkimuslaboratorioita mitään viitteitä sellaisesta toiminnasta. WHO oli kehottanut jo aiemmin Ukrainaa hävittämään laboratorioissa olevat vaaralliset taudinaiheuttajat, etteivät joutuisi sodassa vääriin käsiin tai vapautuisi vahingossa ympäristöön. Yhdysvaltojen Linda Thomas Greenfield myönsi kyllä maansa auttaneen Ukrainaa virustutkimuksessa, mutta uusi väitteensä siitä, että Venäjä yritti luoda oikeutuksen  omille teoilleen. Hänen mukaansa kemiallisia tai biologisia aseita voisi käyttää "salamurhaan, harhautusoperaatioon tai aseena taistelukentällä". Ukrainan Serhi Kyslytsja syytti Venäjää turvallisuusneuvoston uskottavuuden tarkoituksellisesta rapauttamisesta. Kokouksessa Venäjän ja Ukrainan edustajat väittelivät myös Venäjän 9. maaliskuuta Mariupolin synnytyssairaalaan tekemästä iskusta. Nebenzja muun muassa väitti sairaalan olleen sotilastukikohta.
Venäjä ilmoitti aamulla vallanneensa Volnovah’anin kaupungin Itä-Ukrainassa.
Ukrainan parlamentin ihmisoikeusasiamies Lydmila Denisova ilmoitti, että ainakin 78 lasta on kuollut sitten hyökkäyksen alun ja että todellinen luku voi olla paljon suurempi.
Ukraina syytti Venäjää "false-flag"-hyökkäyksestä Valko-Venäjän puolella rajaa. Ukrainan mukaan valkovenäläiseltä lentokentältä nousseet venäläishävittäjät olivat ensin saapuneet Ukrainan Rivnen alueen ilmatilaan klo 14.30. Sitten ne olivat kaartaneet kohti rajaa, ja tehneet ilmaiskun kohti valkovenäläisiä Kopanin rajakylää (Stolinin kaupungin eteläpuolella). Ukrainan mukaan Venäjä yritti näin toimimalla saada Valko-Venäjää mukaan sotaan. Ukrainalaisten mukaan kaksi venäläistä Suhoi-rynnäkkökonetta pommitti ensin ukrainalaiskohteita, minkä jälkeen ne hyökkäsivät valkovenäläiskylään.
Ukraina menetti yhden Tupolev Tu-141 -tiedustelulennokin Zagrebin lähellä Kroatiassa. Yksi Leleka-100 -tiedustelulennokki putosi Ukrainassa.
Tapahtumat > Lauantaina 12. maaliskuuta

Ukrainan maatalousministeriö ilmoitti, että se kieltää lannoitteiden viennin ulkomaille.
Ukrainan presidentti Zelenskyi kertoi, että 1300 Ukrainan sotilasta on kuollut hyökkäyksen aikana. Ukrainan ulkoministeriö ilmoitti, että Venäjä tulitti Mariupolin kaupungissa sijaitsevaa Sulttaani Suleiman Suuren moskeijaa, jossa oli noin 80 ihmistä suojassa.
Tapahtumat > Sunnuntaina 13. maaliskuuta

Venäjän iski koulutustukikohtaan Javorivissä, iskussa kerrottiin kuolleen 35 ja 134 haavoittui.  Koulutuskeskus sijaitsee Länsi-Ukrainassa noin 60 kilometriä Lvivistä pohjoiseen ja 25 kilometriä Puolan rajalta. Lvivin kuvernöörin Maksym Kozytskyyn mukaan isku tehtiin risteilyohjuksin. Venäjä vahvisti tiedon myöhemmin samana päivänä.
Ivano-Frankviskin lentokenttää pommitettiin varhain aamulla, kertoo kaupungin pormestari. Ukrainan viranomaiset kertoivat, että Mariupolin kaupungiin vesi- ja ruokavarastot ovat loppumassa.
Ulkomaalaisia toimittajia kiellettiin menemästä Irpinin kaupunkiin Pohjois-Ukrainassa. Pormestari kertoi syyksi sen, että toimittajia voidaan suojella. Yhden amerikkalaisen toimittajan kerrottiin kuolleen Irpinissä.
Venäjän valtiovarainministeri Anton Silujanov kertoi, että noin puolet sen 640 miljardin dollarin valuuttavarannoista oli jäädytetty maailmalla. Hänen mukaansa länsi yritti estää Venäjää myös käyttämästä Kiinan valuuttaa renminbiä painostamalla Kiinaa mukaan pakotteisiin. Silujanov sanoi Venäjän maksavan ulkomaisen valuuttamääräisen velkansa ruplilla.
Tapahtumat > Maanantaina 14. maaliskuuta

Ukrainan viranomaiset ilmoittivat, että ainakin kymmenen humanitaarista käytävää avattaisiin muun muassa Kiovan lähistöllä ja itäisen Luhanskin alueella.
Tšetšenian päämies Ramzan Kadyrov ilmoitti, että Tšetšenian joukot ovat Hostomelin lentoaseman alueella, joka sijaitsee noin 20-25 kilometriä Kiovasta.
Ukrainan puolustusministeriön mukaan Venäjä oli värvännyt noin tuhat palkkasotilasta Syyriasta taistelemaan Ukrainassa. Noin 400 palkkasotilasta olisi jo saapunut Venäjälle.
Ukraina ilmoitti Venäjän tehneen ilmaiskun televisiotorniin Rivnenin alueella Pohjois-Ukrainassa. Aluejohtaja ilmoitti, että yhdeksän ihmistä kuoli iskussa ja että toiset yhdeksän haavoittui.
Tapahtumat > Tiistaina 15. maaliskuuta

Venäjä ilmoitti aamulla saaneensa koko Hersonin alueen hallintaansa Etelä-Ukrainassa.
Kiovan pormestari Vitali Klytško julisti Kiovaan totaalisen ulkonaliikkumiskiellon. Pormestari kertoi, että kielto alkaa kello 20 paikallista aikaa.
Mariupolin kaupunginvaltuusto ilmoitti, että ensimmäinen evakuointi kaupungista onnistui. Kaupunginvaltuusto ilmoitti, että noin 160 autoa, joissa oli noin 300 ihmistä pääsivät turvallisesti Zaporižžjan kaupunkiin.
Noin kello 15 ilmoitettiin neuvottelujen jatkuvan Venäjän kanssa. Venäjän ulkoministeriö kertoi käynnistävänsä eroprosessin Euroopan neuvostosta.
Tapahtumat > Keskiviikkona 16. maaliskuuta

Ukrainan pääkaupunkia Kiovaa pommitettiin paljon keskiviikkoaamuna. Ukrainan viranomaiset ilmoittivat, että ainakin yksi asuintalo romahti pommituksien takia.
Ukrainan asevoimat ilmoittivat, että hyökkäyksen aikana ainakin 13 800 venäläissotilasta on tapettu. Ukrainan viranomaiset ilmoittivat, että 20 000 ihmistä on onnistunut pakenemaan Mariupolin kaupungista, joka on ollut jo pitkään Venäjän piirittämänä.